kardosdrur/scandi-wiki huggingface dataset:
Dancing Shoes

Dancing Shoes er den svenske sangerinde Septembers tredje studiealbum, udgivet den 26 september 2007.

Nummerliste 
 "Candy Love" – 2:47
 "Until I Die" – 3:44
 "My Neighbourhood" – 3:05
 "Can't Get Over" – 3:03
 "Because I Love You" – 3:14
 "Taboo" – 3:44
 "Follow me" – 3:32
 "R.I.P." – 3:49
 "Start It Up" – 3:05
 "Just an Illusion" – 3:42
 "Sad song" – 2:57
 "Freaking out" – 3:27
 "Cry for You (Single edit)" – 3:30

Eksterne henvisninger 
 

Album fra 2007
Album fra Sverige
Elsparefonden

Elsparefonden var indtil 1. marts 2010 en uafhængig fond under Klima- og energiministeriet. Fonden skulle fremme elbesparelser og en mere effektiv elanvendelse i den private husholdning og i den offentlige sektor. På fondens websted elsparefonden.dk fandtes bl.a. lister med de mest energirigtige produkter, udstyr til besparelser, online beregningsværktøjer og gode tips til en energirigtig adfærd.

Elsparefonden blev med virkning fra den 1. marts 2010 omdannet til Center for Energibesparelser. Mens Elsparefonden – som navnet angiver – var 'begrænset' til besparelser i forbruget af elektricitet, skulle Center for Energibesparelser beskæftige sig med besparelser inden for alle energiformer og sektorer, dog bortset fra transport.

Domænet elsparefonden.dk henviste fra januar 2011 indtil marts til Goenergi.dk, som var en hjemmeside for Center for Energibesparelser. Herefter overførtes aktiviteterne til energistyrelsen gennem sitet sparenergi.dk , idet den særskilte bevilling blev sparet bort ved energiforliget i 2012.

Noter

Kilder og eksterne henvisninger 
 GoEnergi.dk , hjemmeside for Center for Energibesparelser.
 Elsparefonden bliver til Center for Energibesparelser, Nyhedsmail fra "Klub1000" under Center for Energibesparelser, marts 2010.
 "Kritikere: Elsparefonden blev nedlagt med et pennestrøg" , en artikel og debat i Nyhedsmagasinet Ingeniøren, 18. august 2009.

Fonde fra Danmark
Energi i Danmark
Elforsyning
Sporvognsmuseum Kassel

Sporvognsmuseum Kassel (Straßenbahnmuseum Kassel) er et museum i Kassel.

Museet der ligger i Betriebshof Sandershäuser Straße har vogne fra hele Kassels sporvejshistorie.

Museet har desuden en museumssporvejslinje, Oldtimer-Tram, der kører fra Betriebshof Wilhelmshöhe til Betriebshof Sandershäuser Straße. Sporvejslinjen kører på normalspor (1435 mm). 

I 1999 lå museet i Betriebshof Holländische Straße.

Ekstern henvisning 
 Officiel hjemmeside 

Sporvejsmuseer
Museer i Tyskland
Kassel
Tingen for os

Tingen for os (ty. das Ding für uns) er et erkendelsesteoretisk begreb kendt fra filosoffen Immanuel Kant som bruges til at forklare distinktionen mellem tingen for os og tingen i sig selv (ty. das Ding an sich).

Tingen for os kan forklares som de genstande der sanses i den intelligible verden (fænomenverdenen). Det er verden som den fremtræder under vores anskuelsesformer og forstandskategorier, ifølge Immanuel Kant. Tingen i sig selv, derimod, betegner et grænsebegreb og angiver netop, at vi aldrig ville kunne erkende verden i sig selv, men kun verden som den fremkommer for os. Vi vil derfor altid kun opnå viden om fænomenerne, som de fremtræder for os gennem anskuelse og forstand, men ikke om tingene i sig selv.

Begrebet præsenteres i værket Kritik af den rene fornuft.

Se også 
Immanuel Kant

Erkendelsesteori
Metafysik
Ayran

Ayran (fra tyrkisk: ayran) er en drik lavet af yoghurt og vand blandet sammen, evt. smagt til med salt, populær i Tyrkiet, Aserbajdsjan, Armenien, Libanon, Bulgarien og andre dele Balkanhalvøen, Mellemøsten og Centralasien.

Referencer

Eksterne henvisninger 

Mejeriprodukter
Birgit Meister

Birgit Meister (født 28. januar 1942 i København) er en dansk journalist og forfatter, datter af journalist Knud Meister.

Hun er cand. mag. i dansk fra Københavns Universitet. Hun var ansat som journalist ved Sorø Amtstidende i Slagelse 1963-1965, var 1965-1966 ved Fyens Stiftstidende i Odense, til hun i 1967 kom til Danmarks Radio. Til 1986 var hun journalist i TV-Aktualitetsafdelingen, derefter konsulent for tv-direktøren et år og fra 1987 programredaktør. I 1992 blev hun redaktionssekretær i TV-Aktualitetsafdelingen, indtil hun i 2000 blev leder af redaktionen for DR2's nyhedsmagasin Deadline. Siden 2002 har hun arbejdet på freelancebasis.

Birgit Meister har haft en lang række tillidsposter, bl.a. var hun bestyrelsesmedlem i Den Danske Publicistklub 1981-1992 og formand for samme fra 1987. Hun var formand for bestyrelsen for Øregaard Gymnasium 1992-2002 og medlem af Kirkeministeriets Salmebogskommission 1993-2003. Siden 2004 har hun været formand for Landsforeningen Multipel System Atrofi.

Birgit Meister modtog Modersmål-Prisen i 1986.

Tillidshverv 
 Bestyrelsesmedlem i Den Danske Publicistklub (1981-92) – formand (1987-92)
 Formand for bestyrelsen for Øregaard Gymnasium (1992-02)
 Medlem af Kirkeministeriets Salmebogskommission (1993-03).
 Formand for Landsforeningen Multipel system atrofi (MSA) (2004-)
 Bestyrelsesmedlem i Dansk Sprognævn

Priser 

Birgit Meister modtog Modersmål-Prisen i 1986.

Bibliografi 
 Bogen til mine Kære – 1991
 Den bedste tid (bidrag; antologi red. af Lone Kühlmann) – 1995
 Salmeordbogen – Salmernes ord og udtryk forklaret i et nutidigt sprog (med Eva Meile) – 2007

Noter

Eksterne henvisninger 
 KVINFO's ekspertdatabase om Birgit Meister

Personer fra København
Journalister fra Danmark
Faglitterære forfattere fra Danmark
Ansatte i DR
Dansksprogede forfattere fra Danmark
Personer i Dansk Kvindebiografisk Leksikon
Personer i Kraks Blå Bog
Modtagere af Modersmål-Prisen
Politi- og strafferetligt samarbejde

Det politi- og strafferetlige samarbejde er inden for den Europæiske Union tredje søjle i søjlestrukturen, baseret på det oprindelige retlige og indre anliggender.

Historie 
Retlige og indre anliggender var navnet på 3. søjle, da den første gang så dagens lys i Maastricht-traktaten. Samarbejdet dækkede dengang over visumpolitik, asyl- og indvandringspolitik samt grænsekontrol, civilretligt samarbejde samt det politi- og strafferetlige samarbejde i EU. 

I forbindelse med Amsterdam-traktaten blev nogle af arbejdsområderne integreret i første søjle. 

Med Lissabon-traktaten blev søjlestrukturen afskaffet og hele RIA-samarbejdet blev overstatsligt. Det retslige samarbejde indgik herefter i Det europæiske område for frihed, sikkerhed og retfærdighed.

Noter 

EU-politik
Jura
Lone Kühlmann

Lone Kühlmann (født 7. juni 1945 i København) er en dansk journalist, forfatter, debattør og foredragsholder.

Hun begyndte karrieren i Danmarks Radios tekniske afdeling 1965-1967, hvorefter hun uddannede sig til journalist. Først som elev på Lolland-Falsters Venstreblad og Lollands Tidende 1967-1970, derefter supplerede hun med en mastergrad fra School of Journalism ved Columbia University i New York, USA, 1970-1971. Efter endt uddannelse blev hun ansat som journalist ved DR's Radioavisen, hvor hun var frem til 1973. Da skiftede hun til TV-avisen, hvor hun var studievært, da TV-avisen begyndte at sendte i farver i 1978. Hun var tilknyttet TV-avisen frem til 1988 og beskæftigede sig bl.a. med udenrigs- og sikkerhedspolitik. Hun var i 1970'erne medlem af Dansk Journalistforbunds kvindeudvalg, der fik stor indflydelse og samtidig fungerede som et netværk af kvindelige journalister. Lone Kühlmann søgte i 1979 stillingen som DR's korrespondent i USA og fik ikke stillingen, men vikarierede i den fire år senere. Hun skiftede jobbet på DR ud med chefredaktørstolen på ugebladet Alt for Damerne i 1988, men var kun i stillingen til 1990. Siden har hun været en populær foredragsholder, ligesom hun har forfattet adskillige bøger, særligt biografier.

Lone Kühlmann har også haft en række tillidsposter, bl.a. blev hun i 1994 af daværende kulturminister Jytte Hilden (S) udpeget til formand for TV 2/Danmarks bestyrelse, hvor hun sad til 1999. Hun har siden 1992 været bestyrelsesmedlem i Publicistklubben og siden 1995 medlem af præsidiet i Sex og Samfund. Fra 1994 til 1998 var hun bestyrelsesmedlem i AIDS-Fondet.

Hun er gift med journalist Kai Selliken, med hvem hun har sønnen Karl Magnus (født 1979) og tvillingesønnerne Marcus og Joachim (født 1981).

Bibliografi 
 Op- eller Nedrustning (1983)
 New York og 10 Danskere (1991)
 Tag Pengene og Stik af (1991)
 Mod og Vilje. Portræt af Edith Rode (1991)
 Magasin på Tværs i 125 år (1993)
 Barndommens Labyrint (1994)
 Lev Selv. En Bog for Tidens Kvinder (1994)
 Jeg vil og jeg kan (1999)
 Med slør og Uden (med Tine Harden, 2005)
 Nini Theilade: Dansen var det hele værd (2006)
 Vi bliver ikke yngre – fat det! Lev selv for let øvede (2008)

Bidrag til følgende værker 
 Livsglæde (1993)
 Kærestefolk (1999)
 Humor er Bedste Medicin (2002)
 Danmark på vej mod 2020 (2004)

Referencer

Eksterne henvisninger 
 KVINFO's ekspertdatabase om Lone Kühlmann
 

Journalister fra Danmark
Debattører fra Danmark
Ansatte i DR
Personer fra København
Faglitterære forfattere fra Danmark
Dansksprogede forfattere fra Danmark
Feminister fra Danmark
Personer i Kraks Blå Bog
Kai Selliken


Kai Selliken (født 20. februar 1946 i Bergen, Norge) er en dansk journalist.

Selliken er uddannet journalist fra Lolland-Falsters Venstreblad og var i mange år ansat ved Information, indtil han i 1987 kom til DR's Radioavisen, hvor han var studievært, indtil han blev pensioneret i 2016.

Han er gift med journalist Lone Kühlmann, med hvem han har sønnen Karl Magnus (født 1979) og tvillingesønnerne Marcus og Joachim (født 1981).

Filmografi 
 Krudt og klunker (1958)
 Det som ingen ved (2008)
 Fri os fra det onde (2009)

Tv-serier 
 Toast (1999)
 Forbrydelsen (2007)
 Forbrydelsen II (2009)
 Forbrydelsen III (2012)
 Sygeplejeskolen (2018-2022)
 Gidseltagningen II (2019)

Noter

Eksterne henvisninger 
 

Journalister fra Danmark
Journalister ved Dagbladet Information
Ansatte i DR
ALT for damerne

ALT for damerne er et dansk ugeblad, der udgives af Egmontkoncernen.

Bladet udkom første gang i 1946 og blev grundlagt på initiativ af teatermanden og komponisten Dan Folke, der dengang var direktør for Gutenberghus, forløberen for Egmont. Det henvendte sig fra starten til den moderne, selvstændige kvinde. ALT for damernes stofområder er primært mode, bolig, håndarbejde og mad, men bladet lægger også vægt på brevkasser med råd og vejledning.

Oplaget var i starten på 75.000, men allerede i 1950 var det steget til 200.000. I kølvandet på ungdomsoprøret i 1970'erne blev den redaktionelle linje ændret. Det praktiske stof blev reduceret, og den aktive journalistik kom i højsædet. Det skaffede bladet læsere, som ellers aldrig ville have købt et ugeblad. Siden begyndelsen af 1980'erne har stilen været mindre pågående. I dag er bladet i hård konkurrence med Femina, der udgives af Aller Press samt en lang række månedsblade, der henvender sig til samme segment.

ALT for damerne tog i 1981 initiativ til at arrangere et landsdækkende kvindeløb: "Kvindeløbet", der var det første af sin art i Danmark. I dag er ALT for damernes Kvindeløb det største af sin slags.

Oplagstallet på ALT for damerne er ifølge Dansk Oplagskontrol 43.086 (2. halvår 2014).

Eksterne henvisninger 
 ALT for damernes hjemmeside 
Tidsskrifter fra Danmark
Etableret i 1946
Egmont Fonden
Solgud

En solgud er en guddom, der repræsenterer solen eller aspekter af solen. Gennem hele historien har man kendt til kulturer, der tilbad solen. En række myter er opstået i forbindelse hermed, heriblandt "den forsvundne sol". Tilbedelse af solen ses som en mulig oprindelse for henoteisme og videre til monoteisme.

Solskib eller solvogn 
I mange mytologier finder man et solskib, der er fortæller, at solen opfattes at sejle i en båd hen over himmelen. Eksempler herpå er himmelskiven fra Nebra i Tyskland og en række guddomme fra ægyptisk mytologi før Ra.

I andre mytologier finder man en lignende repræsentation i form af en solvogn, hvor solen i stedet rejser med en hesteforspændt vogn. I nordisk mytologi er Solvognen det mest nærliggende eksempel, men også den græske Helios kan ses afbildet i en vogn.

Se også 
 Solkult (soldyrkelse)

Mytologi
Landshut

Landshut er en by med omkring 70.000 indbyggere (2017) i den tyske delstat Bayern, over 60 km nordøst for München i det sydlige Tyskland. Landshut er forvaltningscentrum i Regierungsbezirk Niederbayern.

Landshut var navnet på et Lufthansa-fly som blev kapret i 1977.

Kendte personer fra Landshut 
 Roman Herzog (forbundspræsident)
 Ludwig Andreas Feuerbach (filosof)

Eksterne henvisninger 

 Officielle hjemmeside

Byer i Bayern
Malmö Syd Svågertorp Station

Malmö Syd Svågertorp er en jernbanestation i Vintrie i det sydligste Malmö i Sverige, og den sidste (eller første) station på den svenske side af Øresundsforbindelsen.

Den blev indviet i 2000 som en midlertidig station indtil indvielsen af Citytunneln den 4. december 2010. Den anvendes i øjeblikket af Skånetrafikens pågatåg på strækningen mellem Helsingborg og Trelleborg og mellem Kristianstad og Malmø C.

Kilder 

Syd Svågertorp Station
Stationer på Øresundsbanen i Sverige
Øresundsregionen
Syd Svågertorp Station
Gåden fra Verona

Gåden fra Verona er en gåde tilsyneladende halv italiensk, halv latin nedskrevet i marginen af et stykke pergament sandsynligvis i det tidlige 9. århundrede af en katolsk munk fra Verona i Norditalien. Det var en meget populær gåde i middelalderen, og den har overlevet i forskellige dialekter til vore dage. Denne nedskrevne version blev opdaget af Luigi Schiaparelli i 1924 og har længe været anset som det første dokument skrevet på italiensk.

Tekst

Forklaring 
Gæt hvem der styrer "okser" ("boves"), som er for en "hvid plov" (albo versorio) for at pløje "hvide marker" (alba pratalia), og som sår sort sæd (negro semen). Løsningen er "en skriver" eller munk, der kopierer manuskripter: Okserne er hans fingre, som trækker en hvid pennefjer (den hvide plov) over tomme sider (hvide marker), og efterlader sorte bogstaver (sort sæd).

Humor
Italiensk sprog
Tegeler See

Tegeler See er den andenstørste sø i Berlin, Tyskland, overgået af Müggelsee.

Søen er beliggende i det nordvestlige Tegel i bydelen Reinickendorf. Tegeler See har et overfladearel på 408 hektar. I søen findes øerne Hasselwerder, Lindwerder, Scharfenberg, Reiswerder, Baumwerder, Valentinswerder og Maienwerder. Tegeler See anvendes blandt andet til vandsport og passagerskibsfart. 

Det historiske navn Tegel (først set 1322 som Tygel) bruges om området Tegel, Tegelort og Flughafen Berlin-Tegel.

Berlins geografi
Søer i Tyskland
Visborggård

Visborggård er en herregård, der ligger ½ km nordøst for Visborg nær Hadsund i Mariagerfjord Kommune. Gården hed oprindeligt Visborg, men da landsbyen Visborg opstod, blev navnet efterhånden ændret til Visborggård.

Den nuværende hovedbygning er opført af Jakob Enevoldsen Seefeld i 1575-76 og ombygget i 1748-1796, men gården nævnes allerede fra midt i 1300-tallet.

Visborggaard Gods er på 10 hektar park, som der er offentlig adgang til fra solopgang til solnedgang, og 6 hektar gartneri. Visborggard var fra 1932 til 2017 et bosted for mennesker med sindslidelser. Der var plads til 46 beboere, fordelt på 5 grupper. I september 2017, flyttede beboerne ind til det nye bosted i Molhøj i Hadsund.

Ejere af Visborggaard 
 (1345-1351) Palne Jonsen Munk
 (1351-1370) Torben Jonsen Munk
 (1370-1401) Anders Nielsen Munk
 (1401-1410) Jens Andersen Munk
 (1410-1442) Mads Jensen Munk
 (1442-1445) Niels Andersen Munk
 (1445-1450) Karen Jensdatter Udsen gift Munk
 (1450-1467) Jens Madsen Munk
 (1467-1477) Munk Jensen Munk
 (1477-1497) Niels Jensen Munk
 (1497-1530) Ingerd Andersdatter Bjørn gift (1) Munk (2) Tygesen
 (1530-1538) Jens Tygesen Seefeld
 (1538-1557) Enevold Jensen Seefeld
 (1557-1568) Agathe Pogwisch gift Seefeld
 (1568-1599) Jacob Enevoldsen Seefeld
 (1599-1608) Sophie Bille gift Seefeld
 (1608-1630) Enevold Jacobsen Seefeld
 (1630-1666) Jørgen Enevoldsen Seefeld
 (1666-1668) Claus Jørgensen Seefeld
 (1668-1681) Jacob Clausen Seefeld
 (1681-1686) Henrik Jørgensen Schwichtenberg
 (1686-1702) Mette Olufsdatter gift Schwichtenberg
 (1702-1717) Johannes Svane
 (1717-1718) Anne Kjærulf gift (1) Svane (2) Benzon
 (1718-1726) Severin Benzon
 (1726-1729) Anne Kjærulf gift (1) Svane (2) Benzon
 (1729-1742) Friedrich von Arenstorff
 (1742-1764) Andreas von Arenstorff
 (1764-1829) Friedrich von Arenstorff
 (1829-1830) Slægten von Arenstorff
 (1830-1831) Jacob Kjellerup
 (1831-1835) Niels Winde Kjellerup
 (1835-1847) Caja Kruse gift Kjellerup
 (1847-1891) Jacob Kjellerup
 (1891-1912) Enke Fru Magdalene Kjellerup
 (1912-1913) Slægten Kjellerup
 (1913-1931) Knud Danneskiold-Samsøe
 (1931-1960) Den Danske Stat
 (1960-2007) Nordjyllands Amt
 (2007-2017) Region Nordjylland
 (2017-    ) Rudolph Rigsgreve Johan Oscar von Platen-Hallermund

Den Hvide Hest 
Da Christian 10. efter Genforeningen i 1920 red ind i Sønderjylland på den berømte hvide hest, var det Visborggårds daværende ejer, grev Knud Danneskiold-Samsøe, der havde stillet hesten til rådighed for kongen. Hesten døde af sygdom i 1924 og er begravet i en høj med en mindesten over for Gl. Visborgvej 178 mellem Visborg og Visborggård.

Forlydender om, at hesten reelt ikke var hvid, hænger sammen med, at oppasseren havde børstet den med pibeler for at skjule snavs og urin. Leret har smittet af og givet anledning til at omtale hesten som "kalket".

Noter

Eksterne kilder/henvisninger 

 J. P. Trap: Danmark 5.udgave, Kraks Landbrug
 Mariager Fjord Guiden: Visborggård

Herregårde i Mariagerfjord Kommune
Herregårde i Aalborg Amt
Fredede slotte og herregårde i Danmark
Fredede bygninger, konstruktioner og anlæg i Mariagerfjord Kommune
Monumenter i Danmark
Kaimaner

Kaimaner (Caimaninae) er en underfamilie i alligatorfamilien. Kaimanerne adskiller sig fra de egentlige alligatorer ved at mangle den forbenede skillevæg i næsen og ved at de har et bugpanser af hypermobile benplader. Hver benplade er opbygget af to dele, der kan vippes i takt med huden. Kaimaner findes i Mellem- og Sydamerika og forveksles ofte med de egentlige krokodiller. Kaimaners føde er primært små fugle, mus og krybdyr.

Taksonomi 
 Brillekaimaner:
 Caiman crocodilus – Brillekaiman.
 Caiman latirostris – Brednæset kaiman.
 Caiman yacare – Yacarekaiman (tidl.Caiman crocodilus yacare).
 Sorte kaimaner:
 Melanosuchus niger – Sort kaiman.
 Glatpandede kaimaner:
 Paleosuchus palpebrosus – Brun dværgkaiman.
 Paleosuchus trigonatus – Kilehovedet dværgkaiman.

Kilder 
 Danske dyrenavne fra: Peter Gravlund (krybdyrzoolog ved Zoologisk Museum, KU): "Verdens dyreliv", kapitel "krybdyr", 2003, Forlaget Aktium, , oversat fra "Animals", Dorling Kindersley, 2001, .
 Mark O'Shea: Krybdyr og padder, 2002, Politikens Forlag, 

Mellemamerikas fauna
Sydamerikas fauna
Krokodiller
Mount John University Observatory

Mount John University Observatory er New Zealands primære astronomiske observatorium. Det er beliggende 1.031 meter over havet, på toppen af Mount John i den nordlige ende af Mackenzie Basin på Sydøen i New Zealand. Der er fire teleskoper på stedet: to 0,6 m, en 1,0 m og en 1,8 m. Den nærmeste bebyggelse er feriebyen Lake Tekapo (med en befolkning mindre end 500).

Observatoriet drives af University of Canterbury, og er en del af projektet HERCULES (High Efficiency and Resolution Canterbury University Large Echelle Spectrograph).

Observatoriets største teleskop er 1,8 meter MOA-teleskopet (Microlensing Observations in Astrophysics), et spejlteleskop opbygget af japanske astronomer og opstillet i december 2004 som led i det fælles japansk-new zealandske MOA-projekt til undersøgelse af mørkt stof. Projektet ledes af professor Yasushi Muraki fra Nagoya University.

Den mindste exoplanet 
I juni 2008 blev det rapporteret ved mødet for American Astronomical Society at man ved hjælp af 1,8 m linsen havde fået øje på den mindste planet uden for vores solsystem. Planeten MOA-2007-BLG-192Lb er kun 3,3 gange større end Jorden og kredser om en lille stjerne 3000 lysår fra Jorden. Der er mulighed for, at planeten har en tyk atmosfære og et flydende hav på overfladen.

Referencer

Eksterne henvisninger 

 Mount John University Observatory's hjemmeside 
 HERCULES' hjemmeside 

Teleskoper
New Zealand
Solar and Heliospheric Observatory

Solar and Heliospheric Observatory (SOHO) er et rumfartøj som blev opskudt fra en Atlas II-raket 2. december 1995 for at studere Solen, og begyndte normal drift i maj i 1996. Det er et samarbejdsprojekt mellem European Space Agency (ESA) og NASA. 

Missionen var opprindelig planlagt til at gå over to år, men SOHO er fortsat operativ efter mere end fjorten år i rummet. I tillæg til den videnskabelige mission, er den for tiden hovedkilden til nær-sandtids soldata for at forudse vejret i rummet. 

SOHO er et af to rumfartøjer, som for øjeblikket befinder sig i nærheden af L1-punktet mellem jorden og solen. Det andet er Advanced Composition Explorer (ACE). Ved L1-punktet, som ligger ca. 0,99 AU fra solen og 0,01 AU fra jorden, er den balance mellem solens og jordens tiltrækningskraft.

Rumobservatorier
Ketamin

Ketamin er et lægemiddel der anvendes i den humane og veterinære lægevidenskab, primært til induktion af generel anæstesi. Andre anvendelser af stoffet omfatter som afslappende middel i intensiv behandling, samt behandling af smerte og bronkospasme. I Danmark er ketamin kun godkendt til universel anæstesi, og som supplement til lokal anæstesi.

Ketamin har vist sig at besidde en god og hurtigt-indsættende virkning på svære depressioner.

Ketamin finder også hyppig anvendelse som rusmiddel. Stoffet fremkalder en tilstand kendt som "dissociativ anæstesi", der karakteriseres ved en følelse af afkobling fra ens fysiske krop og den eksterne verden. Ved højere doser fremkalder stoffet også hallucinationer. Den amerikanske dirigent David Woodard har skrevet udførligt om sine egne psykonautiske oplevelser med ketamin. Ketamin bliver i medierne ofte omtalt som hestebedøvelse.

Virkningsmekanisme 
Ketamin virker, ligesom phencyclidin (PCP) og dextromethorphan, ved at blokere NMDA-receptorer i hjernen.

Bivirkninger 
Hyppige bivirkninger ved anvendelse af ketamin omfatter abnorme drømme, kvalme, opkastning, øget spytsekretion, sløret syn, svimmelhed, motorisk uro, laryngospasme, hæmmet vejrtrækning, øget bronkialsekretion, hypertension, takykardi. Derudover kan der opstå hallucinationer, angst og konfusion.

Historie 
Ketamin blev første gang syntetiseret i 1962 af Calvin Lee Stevens i et forsøg på at finde mere kortvirkende alternativer til phencyclidin. I 1964 blev de første forsøg med mennesker udført og stoffet viste sig at være et potent bedøvelsesmiddel. Sidst i 1960'erne blev det brugt som bedøvelsesmiddel til sårede amerikanske soldater under Vietnamkrigen.

Referencer 

Lægemidler tilhørende nervesystemet
Euforiserende stoffer
Nanopartikel

Nanopartikel er betegnelsen der bliver brugt om partikler der er mindre end 100 nanometer i alle 3 dimensioner. Betegnelsen nanopulver kan også blive brugt.

Der er flere måder at producere nanopartikler på; slid og pyrolyse er ofte brugte metoder. Ved slid males mikro- eller makropartikler til pulver, f.eks. i en roterende tromle fyldt med hårde kugler. Ved pyrolyse bliver et organisk stof (enten som væske eller som gas) presset gennem en åbning ved højt tryk og brændt.

Nanopartikler og sundhed 

Der er nu kommet ny viden om, hvordan nanopartikler af Carbon black kan trænge ind i organismen gennem lunger, mave og tarm.  I forbindelse rejses nu spørgsmål om risici for forbrugere ved indtagelse af aktivt kul som efter en druktur og ved indånding af partikler ved kopimaskiner.

Både indendørs og udendørs atmosfærisk forurening består af nanopartikler. De indendørs forureningskilder er stearinlys, madlavning og brødristere. Forsøg på mus og rotter viser at nanopartikler kan medføre skader på DNA.

Nanopartikler i tatoveringsfarver bliver transporteret til lymfeknuder, som bliver forstørret.

Nanoplast 

De mindste partikler af mikroplast, kaldet nanoplast, der stammer fra nedbrydning af al slags plast, er mest bekymrende fordi de muligvis er i stand til at komme ind i celler, hvilket potentielt kan forstyrre de normale cellulære aktiviter og være sygdomsfremkaldende.

Se også 
 Kvanteø

Eksterne henvisninger 
 12-Porphyrin er et eksempel på en nano-ring

Referencer 

Kvantemekanik
Sundhed